Diari Oficial de la Generalitat Valenciana


Sumari del DOGV 5857, del 25-09-2008 (2008/11659)

RESOLUCIÓ de 23 de setembre de 2008, del conseller d'Immigració i Ciutadania, de la segona convocatòria, per a l'any 2008, a projectes d'acció humanitària que realitzen organitzacions no governamentals per al desenrotllament (ONGD), que s'han d'executar en països i poblacions estructuralment empobrits, realitzada mitjançant una Orde de 27 de juny de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5857

Data del DOGV
:   25-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11329


Data del document
:   23-09-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * país en desenvolupament
    * suport econòmic
    * organització no governamental
    * ajuda al desenvolupament
    * societat sense fins de lucre
    * ajuda pública

RESOLUCIÓ de 23 de setembre de 2008, del conseller d'Immigració i Ciutadania, de la segona convocatòria, per a l'any 2008, a projectes d'acció humanitària que realitzen organitzacions no governamentals per al desenrotllament (ONGD), que s'han d'executar en països i poblacions estructuralment empobrits, realitzada mitjançant una Orde de 27 de juny de 2008. [2008/11162]  
Antecedents de fet  
1. En data de 2 de juliol de 2008 va ser publicada en el Diari Oficial de la Comunitat Valenciana (DOCV núm. 5797) l'Orde de la Conselleria d'Immigració i Ciutadania de 27 de juny de 2008, per la qual es realitzava la segona convocatòria, per a l'any 2008, de subvencions destinades a projectes d'acció humanitària que realitzen organitzacions no governamentals per al desenrotllament (ONGD) en països i poblacions estructuralment empobrits.  
2. A esta convocatòria s'han presentat un total de 30 projectes, en els quals se sol·liciten subvencions que ascendixen a un import total de 4.858.591,25 euros.  
3. En la tramitació del procediment s'ha observat el que disposa la base 12.5 de l'annex I de l'esmentada orde de convocatòria de subvencions, i s'ha celebrat prèviament a la concessió d'estes la reunió del Comité Permanent d'Acció Humanitària de la Comunitat Valenciana (CAHE) en data 23 de setembre de 2008, per raó de la qual els membres d'este Comité han realitzat les corresponents aportacions als projectes presentats a esta convocatòria que han superat l'avaluació tècnica, tal com mostra l'acta de la dita reunió.  
4. La Comissió Tècnica del Programa de Cooperació, segons el que establixen les bases 12 i 13.1 de l'annex I de la mencionada orde de convocatòria, ha formulat, en la reunió de 23 de setembre de 2008, la corresponent proposta motivada de resolució de la convocatòria de subvencions.  
Fonaments de dret  
I. Pel que fa a la competència per a resoldre este procediment, es tenen en compte les atribucions previstes en l'article 47.3 del text refós de la Llei d'Hisenda Pública de la Generalitat, així com el que preveu el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania (DOCV núm. 5.556, de 16.07.2007).  
II. Així mateix, en la tramitació d'este procediment s'ha tingut present el que disposa el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenrotllament i del règim específic de transferències de fons destinats a la cooperació amb països en via de desenrotllament, i el que establix l'esmentada Orde de 27 de juny de 2008, del conseller d'Immigració i Ciutadania, de convocatòria de subvencions, així com el que preveu la Llei 38/2003, de 17 de novembre, General de Subvencions i la resta de normes de general i pertinent aplicació.  
Per raó d'això i a proposta de la Comissió Tècnica del Programa de Cooperació adoptada en la seua sessió de 23 de setembre de 2008, resolc:  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que apareix especificat en este i que ascendix a un total d'1.600.000 euros, del Programa 95.43.31.595.29, que es desglossa en 600.000 euros a càrrec del capítol IV, línia de subvenció amb codi comptable T5004; i 1.000.000 d'euros a càrrec del capítol VII, línia de subvenció amb codi comptable T5005.  
La justificació del gasto de les subvencions concedides es realitzarà d'acord amb els conceptes especificats en els projectes presentats.  
Segon  
Denegar a les entitats i projectes esmentats en l'annex II de la present resolució les subvencions sol·licitades, pels motius que s'hi expressen.  
Tercer  
Les entitats subvencionades podran reintegrar al compte restringit de la Generalitat 0049 1827 85 7237522120, aquelles quantitats no invertides en la realització de l'objecte i de les activitats subvencionades. Els reintegraments voluntaris han de comunicar-se, amb informe raonat, de forma immediata al centre gestor competent en matèria de cooperació al desenrotllament, aportant a més l'original o fotocòpia compulsada de l'ingrés realitzat, i incloure's este informe juntament amb l'informe final que es presente una vegada finalitzada l'execució del projecte.  
Contra la present resolució, que posa fi a la via administrativa, es pot interposar, potestativament, recurs de reposició davant d'este mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 23 de setembre de 2008.- El conseller d'Immigració i Ciutadania: Rafael Blasco Castany.  
ANNEX I  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
(\*) La subvenció concedida és inferior a la sol·licitada, per la qual cosa l'entitat beneficiària ha de presentar la reformulació de les partides pressupostàries del projecte dins dels 15 dies naturals següents a la publicació de la present resolució, segons el que establix la base 16 de l'annex I de l'orde de convocatòria.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
(\*\*) La dita subvenció s'ha reduït al tractar-se d'un projecte d'emergència immediata (base 9.1 de l'annex I de l'orde de convocatòria).  
(\*\*\*) La dita subvenció s'ha reduït a fi de finançar les activitats del projecte destinades a cobrir l'emergència.  
ANNEX II  
1. Haver-se esgotat els fons amb la concessió de les ajudes als projectes millor puntuats, d'acord amb el que disposa la base 9.2 de l'annex I de l'orde de convocatòria.  
2. No haver superat l'avaluació tècnica, segons els criteris fixats en la base 12 de l'annex I de l'orde de convocatòria.  
3. No adaptar-se el projecte presentat a la tipologia d'acció humanitària, d'acord amb el que establix l'apartat primer punt 3 de l'orde de convocatòria.  
4. Desistiment de la sol·licitud.  
5. Presentació de la sol·licitud fora de termini.